**Дилмо Воно Русеф** — иқтисоддон ва сиёсатмадори бразилӣ аст, ки аз соли 2010 то 31 августи соли 2016 ба ҳайси президенти 36-уми кишвар кор кардааст. Вай аввалин занест, ки дар таърихи ин кишвар ба ин мақом расидааст. Дар соли 2013, вай аз ҷониби маҷаллаи «Forbes» пас аз Ангела Меркел дуюмин бонуи тавонотарин дар ҷаҳон эътироф шуд. 

Рӯзи 12 майи соли 2016 Сенати Бразилия ваколатҳои президентии Дилмо Русефро ба муддати ҳадди аксар шаш моҳ ё то замони қабули ҳукми Сенат дар бораи маҳкумияти ӯ муваққатан боздошт. Ӯ бояд барои иттиҳомоти содиркардааш маҳкум ё сафед карда шавад. Муовини президенти Бразилия Мишел Томер дар замони таваққуфаш салоҳият ва вазифаҳои президенти ҷумҳуриро бар ӯҳда дошт. Дилмо Русеф билохира рӯзи 31 августи соли 2016 ба далели "фасод" аз мақоми президенти Бразилия барканор шуд.

Ҳаёти шахсӣ
-----------

Дилмо аз падари муҳоҷири булғорӣ ва модари бразилӣ таваллуд шудааст. Вай дар мактаби католикии фаронсавӣ таҳсил кардааст ва дар солҳои 1960 ба гурӯҳҳои партизании ҷангҷӯ пайвастааст. Дар солҳои 70-ум боздошт ва мавриди шиканҷаи шадид қарор гирифт ва пас аз озод шуданаш аз фаъолиятҳои сиёсӣ мамнӯъ шуд. Пас аз он, ӯ ба донишгоҳ дохил шуд ва дараҷаи бакалаврӣ дар соҳаи илми иқтисодро гирифт. Ӯ ҳамеша услуби ҷангии худро сиёсӣ медонист ва майл ба ҷанги мусаллаҳона надошт. Дар солҳои 1980-ум ӯ ба фаъолияти ҳукуматӣ ворид шуда, дар чанд мақом кор кардааст, ки дар байни онҳо вазири энергетикаи давлатӣ таъин шудааст. Вазифаи охирини хукуматии ӯ пеш аз президент сардори аппарати президент да Силва буд.

Ӯ дар соли 2009 гирифтори саратони гиреҳҳои лимфа ташхис шуда буд ва моҳҳо аз муолиҷаи кимиётерапевтӣ гузашт ва тавонист саломатиашро барқарор кунад.

Интихоботи президентӣ
---------------------

Даври аввали интихоботи Президенти Бразилия дар соли 2010 рӯзи 3 октябр баргузор шуд ва Русеф тавонист 47 дарсади овозҳоро бар зидди Жозе Сера, 33 дарсади овозҳоро номзади ростгароён ба даст орад. Ба ин тартиб, ҳеҷ яке аз номзадҳо аксарияти овозҳоро (50+1) ба даст наовард ва интихобот ба даври дуюм тамдид шуд.

Русеф дар даври дуюми интихоботи президентии Бразилия рӯзи 31 октябри соли 2010 бо касби 56 дарсади овозҳо бар Серра пирӯз шуд. Коршиносон пуштибонии Лула да Силваро аз ӯ яке аз омилҳои муҳими пирӯзии Русеф медонанд. Маҳмуди Аҳмадинажод дар паёме зимни табрики пирӯзии Русеф дар интихобот изҳори умедворӣ кард, ки равобити Эрон ва Бразилия дар давраи оянда тавсеа хоҳад ёфт. 

Барак Обама, Президенти Иёлоти Муттаҳидаи Амрико дар як сӯҳбати телефонӣ бо Дилмо Русеф пирӯзии ӯро таърихӣ номид. 

Дилмо Русеф дар ҳоле ки мухолифи эъдоми Сакине Муҳаммадии Аштиёнӣ буд, ҳукми сангсорро ваҳшиёна номид.

Давраи президентӣ
-----------------

Русеф рӯзи шанбеи 1 январи соли 2011 ба ҳайси президенти Бразилия савганд ёд кард. Дар ин маросим ӯ талошҳои 8-солаи Лула да Силваро барои аз байн бурдани фақр дар Бразилия қадрдонӣ кард. 

Дар як рақобати хеле наздик дар даври дуввуми интихоботи президентии Бразилия дар соли 2014 Руссеф бори дуввумин паиҳам президент интихоб шуд. Шумориши расмии овозҳо нишон дод, ки хонум Русеф 51,45 дарсад ва рақибаш Асио Нивес 48,55 дарсади овозҳоро ба даст овардаанд. Сатҳи иштирок дар даври аввал 80% буд. Аз моҳи марти соли 2015, пас аз интишори иттиҳом алайҳи Русеф ва ҳизби ӯ дар бораи гирифтани ришва аз ширкати нафтии Petrobras, дар Бразилия эътирозҳои густурда сурат гирифт.

Манбаъ
------

1. ↑  Encyclopædia Britannica (ингл.)
2. ↑  Энциклопедия Брокгауз (нем.) / Hrsg.: Bibliographisches Institut & F. A. Brockhaus, Wissen Media Verlag
3. ↑  Munzinger Personen (нем.)
4. ↑

Пайвандҳо
---------

* Гузориши видеоии пирӯзии Дилмо Русеф дар интихоботи президентии соли 2010 Бойгонӣ шудааст 7 октябри 2012  сол.
* Дилмо Бразилияро ба куҷо мебарад? *Los Angeles Times*

|  |  |
| --- | --- |
| ⚙️  Гузариш ба унсури Викидода  Дар шабакаҳои иҷтимоъӣ | 
* Твиттер
* Фейсбук
* Инстаграм

 |
| Тасвир, видео ва садо | 
* Flickr
* YouTube

 |
| Вебгоҳҳои мавзӯъӣ | 
* Бонки Иттилоотии Интернетии Филмҳо

 |
| Фарҳангҳо ва донишномаҳо | 
* Большая датская
* Большая каталанская
* Большая норвежская
* Большая российская (старая версия)
* Большая российская (научно-образовательный портал)
* Кругосвет
* Ларусса
* Литовская универсальная
* Хорватская
* Britannica (онлайн)
* De Agostini
* Notable Names Database
* Treccani
* Universalis

 |
| 

| Дар феҳристҳои китобшинохтӣ |
| --- |
| 
* BNE: XX5493539
* BNF: 170218109
* GND: 1025989244
* GTAA: 225021
* ISNI: 0000 0001 1959 0504
* J9U: 987007451961205171
* LCCN: no2011076633
* NKC: xx0128050
* NLP: A29142945
* NTA: 338572147
* PTBNP: 1818626
* SUDOC: 164265562
* VIAF: 160304341
* WorldCat VIAF: 160304341

 |

 |